CELEX: 32012R0221
Language: lv
Date: 2012-03-14 00:00:00
Title: Komisijas Īstenošanas regula (ES) Nr. 221/2012 ( 2012. gada 14. marts ), ar ko attiecībā uz vielu klozantels groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

15.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 75/7
            
         KOMISIJAS ĪSTENOŠANAS REGULA (ES) Nr. 221/2012
   (2012. gada 14. marts),
   ar ko attiecībā uz vielu klozantels groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko formulējusi Veterināro zāļu komiteja,
   tā kā:
   
               (1)
            
            
               To farmakoloģiski aktīvo vielu atlieku maksimāli pieļaujamais saturs (“MRL”), kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, ko izmanto lopkopībā, būtu jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku maksimāli pieļaujamā satura dzīvnieku izcelsmes produktos ir noteiktas pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
            
         
               (3)
            
            
               Klozantels pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela, un to lieto liellopu un aitu sugas dzīvniekiem attiecībā uz muskuļiem, taukiem, aknām un nierēm, izņemot dzīvniekus, no kuriem iegūst pienu lietošanai pārtikā.
            
         
               (4)
            
            
               Īrija ir iesniegusi pieprasījumu Eiropas Zāļu aģentūrai sniegt atzinumu par pašreizējā ieraksta par klozantelu, kas attiecināms uz liellopu un aitu sugas dzīvnieku pienu, ekstrapolāciju.
            
         
               (5)
            
            
               Veterināro zāļu komiteja ir ieteikusi noteikt pagaidu MRL klozantelam liellopu un aitu sugas dzīvnieku pienam un svītrot noteikumu “nelietot dzīvniekiem, no kuriem iegūst pienu, ko paredzēts lietot pārtikā”.
            
         
               (6)
            
            
               Tāpēc būtu jāgroza ieraksts par klozantelu Regulas (ES) Nr. 37/2010 pielikuma 1. tabulā, tajā iekļaujot ieteikto pagaidu MRL liellopu un aitu sugas dzīvnieku pienam un svītrojot spēkā esošo noteikumu “nelietot dzīvniekiem, no kuriem iegūst pienu, ko paredzēts lietot pārtikā”. Minētajā tabulā noteiktajam klozantela pagaidu MRL būtu jābūt spēkā līdz 2014. gada 1. janvārim. Veterināro zāļu komiteja ieteica divus gadus garu laikposmu to zinātnisko pētījumu pabeigšanai, kas nepieciešami, lai sniegtu atbildes uz jautājumiem, kurus Veterināro zāļu komiteja uzdevusi Īrijai.
            
         
               (7)
            
            
               Ir lietderīgi noteikt pamatotu termiņu, lai attiecīgās ieinteresētās personas varētu veikt pasākumus, kas var būt vajadzīgi jaunā noteiktā MRL ievērošanai.
            
         
               (8)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 14. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Ierakstu par klozantelu Regulas (ES) Nr. 37/2010 pielikuma 1. tabulā aizstāj ar šādu ierakstu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi
                     (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Klozantels
                  
                  
                     Klozantels
                  
                  
                     Liellopi
                  
                  
                     1 000 μg/kg
                  
                  
                     Muskuļi
                  
                  
                      
                  
                  
                     Pretparazītu līdzekļi / līdzekļi pret endoparazītiem”
                  
               
                     3 000 μg/kg
                  
                  
                     Tauki
                  
               
                     1 000 μg/kg
                  
                  
                     Aknas
                  
               
                     3 000 μg/kg
                  
                  
                     Nieres
                  
               
                     Aitas
                  
                  
                     1 500 μg/kg
                  
                  
                     Muskuļi
                  
               
                     2 000 μg/kg
                  
                  
                     Tauki
                  
               
                     1 500 μg/kg
                  
                  
                     Aknas
                  
               
                     5 000 μg/kg
                  
                  
                     Nieres
                  
               
                     Liellopi, aitas
                  
                  
                     45 μg/kg
                  
                  
                     Piens
                  
                  
                     Pagaidu MRL ir spēkā līdz 2014. gada 1. janvārim.